fi fi en fi fi fi fi fi fi fi fi fi fi fi fi fi en et en fi fi fi fi fi fi en id en fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi
Positiivinen psykologia ja mindfulness - voi hyvin Tietoisesti
Positiivisen psykologian yksittäiset koulutukset yrityksille
Positiivisen psykologian ja kokonaisvaltaisen hyvinvoinnin etäkoulutus
Tervetuloa tietoisesti positiiviseen maailmaan!
Mitä tarkoitan, kun sanon "tietoisesti positiiviseen"?
Nämä sanat saattavat nimittäin kuulostaa naiiveilta tai jopa vähän ärsyttäviltä. Niillä on kuitenkin iso merkitys minulle ja ne toimivat tärkeinä suuntaviittoina elämässäni.
Tietoisesti viittaa tarkoituksellisuuteen, tietoiseen valintaan jostakin. Se on itsensä määrätietoista ohjaamista, päättäväisyyttä, ohjaksissa oloa sen sijaan, että antaisimme aivojemme ohjata meitä automaattiohjauksella ja tapoihimme perustuen. Voimme siis tietoisesti valita, että lähestymme asioita positiivisesta näkökulmasta. Voimme tarkoituksellisesti päättää katsoa asioita laajemmin ja useammasta näkökulmasta kuin normaalisti tekisimme.
Positiivisuus on puolestaan uteliaisuutta, näkökulman laajentamista, katsomista esteiden yli ja mahdollisuuksien näkemistä mahdottomuuksien sijaan. Se on kuitenkin eri asia kuin yltiöpositiivisuus, joka johtaa helposti liian heikoille jäille. Positiivisuus sisältää myös tietoisen halun toimia rakentavalla, ystävällisellä ja toista ihmistä kunnioittavalla tavalla. Positiivisuus on taito, jota jokainen meistä voi oppia - jos haluaa.
Olet siis lämpimästi tervetullut tietoisesti positiiviseen maailmaan!
Näiltä sivuilta löydät mahdollisuuksia hyvinvoinnin, osaamisen ja positiivisuuden kasvattamiseen joko työyhteisöissänne tai pelkästään henkilökohtaisesti juuri sinulle. Kaikkea tekemistäni yhdistää jo yllä mainittu teema: tietoisesti, tiedolla ja positiivisesti. Se on punainen lanka ja tärkein ohjenuorani kaikessa tekemisessäni.
Jos olet kiinnostunut parantamaan organisaatiosi vuorovaikutus- ja keskustelukulttuuria tai kaipaat vahvuuksille ja mahdollisuuksille rakentuvaa strategian kehittämismallia, haluat mahdollisesti tarjota henkilökunnalle positiivisen psykologian koulutuksia tai pienempiä työpajoja, tai kaipaat valmentajan tukea tavoitteisiin pääsemiseksi, kurkista yrityksille osioon.
Jos taas etsit itsellesi positiivisen psykologian tai mindfulnessin koulutuksia ja kursseja tai henkilökohtaista valmentajaa, kurkista verkkokurssien kohtaan sekä coachingin alle. Tarjoan välillä myös live-koulutuksia niin mindfulnessista kuin positiivisesta psykologiasta.
Jos olet kiinnostunut Leanin, projektinhallinnan tai talouden palveluista, löydät ne täältä, Tietoisesti Consulting sivuilta.
Positiivinen vuorovaikutus ja kehittäminen, positiivinen psykologia, coaching ja tietoinen läsnäolo
Positiivinen vuorovaikutus ja strateginen kehittäminen
Se, millä tavalla keskusteluita yrityksessänne käydään, ei ole yhdentekevää. On valtava ero siinä, keskittyvätkö keskustelut ongelmiin ja erilaisiin uhkakuviin, vai keskittyvätkö ne mahdollisuuksiin ja ratkaisuihin luoden näin energiaa, innostusta ja avoimuutta, joka johtaa lähes automaattisesti uusin ideoihin ja merkittäviin tuloksiin.
Jokainen keskustelu muuttaa jotakin, joko parempaan tai huonompaa suuntaan. Miltä tuntuisi, jos teidän yrityksessänne käytäisiin vain merkityksellisiä keskusteluja, jotka lisäävät voimavaroja ja luovuutta? Entäpä jos tämän ajattelutavan siirtäisi strategiseen ja operatiiviseen suunnitteluun? Mikä voisikaan olla mahdollista, mitä voisittekaan vielä saavuttaa?
Lue lisää positiivisesta vuorovaikutuksesta täältä
Täällä lisää positiivisesta strategisesta tai operatiivisesta kehittämisestä
Positiivisen psykologian tiede tutkii sitä, mikä vahvistaa mielekästä, merkityksellistä ja onnellista elämää. Se pyrkii tukemaan ja vahvistamaan ihmisen omia voimavaroja ja vahvuuksia. Positiivisen psykologian tavoitteena on saada ihmiset voimaan selvästi aiempaa paremmin, jopa kukoistamaan omassa elämässään ja työyhteisöissään.
Positiivisen psykologian kokonaisvaltaisen hyvinvoinnin malliin sisältyy kuusi kokonaisuutta: positiiviset tunteet, uppoutuminen ja vahvuudet, ihmissuhteet, merkitys, aikaansaaminen sekä elinvoimaisuus. Jokainen kokonaisuus on valtava aarreaitta tutkittua tietoa oman hyvinvointimme mekanismien ja perusteiden ymmärtämiseksi ja niiden lisäämiseksi.
Lue lisää positiivisesta psykologiasta.
Coaching eli valmennus on luottamuksellinen kumppanuussuhde valmentajan ja valmennettavan välillä. Coaching auttaa sinua, jos etsit vastauksia esimerkiksi seuraaviin kysymyksiin: Mitkä ovat minun vahvuuteni? Kuinka löydän oman potentiaalini? Miten pääsen tavoitteisiini? Miten voisin kehittyä työssäni? Mitä todella haluan? Mikä on lopulta tärkeää elämässäni? Mihin minun pitäisi nyt keskittyä?
Coaching on eteenpäin suuntautuva prosessi, jossa auttaa sinua ratkaisukeskeisesti, motivoivasti, kestävästi ja positivisesti pääsemään  omiin tavoitteisiisi, mihin ikinä tähtäätkään. Coachingissa on kyse sinusta ja sinun elämällesi tärkeiden asioiden kirkastamisesta ja niitä kohti menemisestä.
Lue lisää coachingista täältä.
Tietoinen läsnäolo eli mindfulness
Kaipaatko enemmän läsnöoloa elämääsi? Olemme usein niin kiireisiä, ettemme huomaa mitä mitä meissä itsessämme tapahtuu, saati mitä ympäristössämme tapahtuu. Meillä on kiire suorittaa päivittäisiä tehtäviämme ja olemme uppoutuneita omiin ajatuksiimme. Siirrymme helposti autopilotille ilman tietoista ajattelua.
Mindfulness auttaa sinua olemaan enemmän läsnä omassa elämässäsi. Sillä on tutkitusti merkittäviä fyysisiä ja psyykkisiä terveyshyötyjä ja se lisää tyytyväisyyttä elämää kohtaan. Mindfulness auttaa vähentämään stressiä, ärtymystä ja jopa kipuja sekä lisäämään myötätuntoa, itsensä toteuttamista ja positiivisia tunteita.
Mindfulness on myös merkittävä mielen harjoitusohjelma, jolla lisäät niin aivoterveyttäsi kuin kykyäsi hahmottaa asioita laajemmasta perspektiivistä.
Tässä olen minä, Viena Loire-Pohjakallio, tämän yrityksen perustaja ja yrittäjä suurella sydämellä. Voit lukea minusta ja taustastani enemmän Tarinani-välilehdeltä.
Haluatko tietää jostain kokonaisuudesta enemmän, kysyä tarkennusta tai tarjousta johonkin juuri teille tärkeään asiaan tai tapahtumaan? Voit soittaa minulle: Viena/045 1333 699 tai laittaa sähköpostia: viena@tietoisesti.fi
Olen aivan varmasti helposti lähestyttävä, ystävällinen ja positiivinen sinua kohtaan 😊.
© 2022 Tietoisesti / Y-tunnus 2944348-9
Facebook: Tietoisesti / Instagram: @tietoisesti